                                                              ZAPISNIK
           32. sjednice Vijeća Gradske četvrti Trnje koja je održana  27. kolovoza 2019. u prostorijama Područnog ureda gradske uprave Trnje, Ulica grada Vukovara 56a, III. kat,
dvorana-soba 301,  s početkom u 18,00 sati.

Nazočni članovi Vijeća: Ismar Avdagić, Mato Bartoluci, Vladimir Dimić, Almasa Filipović, Iva Ivšić, Krešimir Končić, Šime Kovač, Pero Kovačević, Vedran Mihelčić, Mladen Perica, Nenad Predovan, Rudolf Pristovnik, Zlatko Ribarić, Hano Uzeirbegović.

Odsutni: Srećko Šuk.

Ostali nazočni: Martina Jakovina - v.d. voditeljice Područnog odsjeka Trnje (Trnje), Vladimir Novotny, stručni savjetnik i Niko Ćosić, stručni referent - djelatnici Područnog odsjeka Trnje (Trnje).

Predsjednik Mato Bartoluci utvrđuje da je na sjednici nazočno 14 članova (od 15), što znači da Vijeće može pravovaljano raspravljati i odlučivati, te otvara 32. sjednicu Vijeća.

Predsjednik Mato Bartoluci otvara raspravu o zapisniku 31. sjednice Vijeća.
Predsjednik Mato Bartoluci zaključuje raspravu i daje na glasovanje prihvaćanje zapisnika 31. sjednice. 
Vijeće je jednoglasno prihvatilo zapisnik 31. sjednice.

Predsjednik Mato Bartoluci predlaže i daje na glasovanje prijedlog Dnevnog reda.

Nakon provedenog glasovanja, Predsjednik konstatira da je Vijeće jednoglasno prihvatilo sljedeći

DNEVNI  RED



	1. 
	Prijedlog zaključka o izmjenama Plana komunalnih aktivnosti Gradske četvrti Trnje u 2019,

	2. 
	Prijedlog godišnjeg izvještaja o izvršenju Financijskog plana Gradske četvrti Trnje za 2018. godinu,

	3. 
	Prijedlog zaključka o davanju mišljenja na projekt " spoj Zmajanska - Čiovska ulica",

	4. 
	Prijedlog zaključka o imenovanju javne površine k.č. 804 k.o. Trnje,

	5. 
	Prijedlog zaključka o kupnji nekretnine k.č. 61/4 k.o. Trnje,

	6. 
	Prijedlog zaključka o davanju mišljenja o Prijedlogu nacrta prijedloga strategije demografskog razvoja Grada Zagreba za razdoblje 2019.-2031. i akcijskog plana provedbe mjera gradske demografske politike,

	7. 
	Prijedlog zaključka o davanju mišljenja o Prijedlogu odluke o postupku dodjele površine javne namjene za postavljanje reklama i reklamnih panoa namijenjenih za komercijalno oglašavanje,

	8. 
	Prijedlog zaključka o davanju mišljenja o Prijedlogu nacrta prijedloga odluke o visini turističke pristojbe za 2020,

	9. 
	Prijedlog zaključka o davanju mišljenja o Prijedlogu nacrta prijedloga odluke o izmjenama i dopunama Odluke o donošenju UPU Petrine-Županići,

	10.

11. 
	Prijedlog zaključka o davanju mišljenja o Prijedlogu odluke o donošenju UPU groblje Jakuševec,
Prijedlog zaključka o davanju mišljenja o Prijedlogu zaključka o prihvaćanju sklapanja Povelje o suradnji na projektu "Nikola Tesla Network-Mreža Nikola Tesla" i pristupanju Grada Zagreba udruzi "Nikola Tesla Network-Mreža Nikola Tesla",

	12. 
	Pitanja i prijedlozi.




	Ad 1.	 
	Prijedlog zaključka o izmjenama Plana komunalnih aktivnosti Gradske četvrti Trnje u 2019,



Predsjednik Mato Baroluci	daje uvodno obrazloženje te otvara raspravu. Stavka 5.Drugi javni objekti i površine, točka 5. OŠ Grigor Vitez – uređivanje pristupne ceste za prilaz vatrogasnog vozila sa JZ strane škole – 400.000,00kn mijenja se u: točka 5. OŠ Grigor Vitez – uređivanje pristupne ceste za prilaz vatrogasnog vozila sa JZ strane škole – 200.000,00kn i točka 6. OŠ Grigor Vitez – uređenje dječjeg igrališta – 200.000,00kn.

U raspravi sudjeluju: Pero Kovačević , Krešimir Končić, Rudolf Pristovnik. 

Pero Kovačević postavlja pitanje kakva je realizacija s Planom do sada u četvrti Trnje.

Krešimir Končić kao predsjednik Radnog tijelo za obavljanje poslova iz područja javnih površina, prometa, komunalne infrastrukture i malih komunalnih aktivnosti traži da se dostavi izvještaj od Zagrebačkih cesta i Zrinjevca kako bi pravovremeno mogli reagirat. Trebamo pokazatelje za rebalans, ali za sada nemamo ništa.

Rudolf  Pristovnik napominje problem kod prostorija VMO Martinovka gdje je novo uređeno parkiralište blokirano betonskim žardinjerama bez znanja VMO Martinovka. Također, dio parkirališta nije dovršeno, a iskopana je rupa koja sad predstavlja opasnost za građane i prolaznike i tu situaciju treba što prije riješiti. Ili da se asfaltira ili da se zatrpa.

Predsjednik Mato Bartoluci; ljeto je bilo vrlo aktivno, posebno po pitanju izgradnje i obnove od strane Zagrebačkih cesta. Podržavam izneseni prijedlog i mi ćemo zatražiti izvještaj od izvođača kako bismo pripremili rebalans. Tražit ćemo izvještaj i hodogram daljnjih aktivnosti na području četvrti. Nakon toga treba sazvati sastanak Radnog tijelo za obavljanje poslova iz područja javnih površina, prometa, komunalne infrastrukture i malih komunalnih aktivnosti i napraviti prijedlog za rebalans.

Nakon provedenog glasovanja konstatira da je Vijeće je jednoglasno (14 "ZA") donijelo Zaključak o izmjenama Plana komunalnih aktivnosti Gradske četvrti Trnje u 2019.


Ad 2.	   Prijedlog godišnjeg izvještaja o izvršenju Financijskog plana Gradske četvrti Trnje za 2018. godinu

Predsjednik daje uvodno obrazloženje te otvara raspravu.

Pero Kovačević primjećuje da se u izvještaju govori o 2017., a ne 2018. te predlaže da se zbog nejasnoća ova točka skine s Dnevnog reda

Nakon provedenog glasovanja jednoglasno je Prijedlog godišnjeg izvještaja o izvršenju Financijskog plana Gradske četvrti Trnje za 2018. godinu skinut s dnevnog reda sjednice

Ad 3. 	 Prijedlog zaključka o davanju mišljenja na projekt "spoj Zmajanska - Čiovska ulica",

Predsjednik	daje uvodno obrazloženje te otvara raspravu.

Predsjednik Mato Bartolucci izvještava vijećnike da je u nekoliko navrata obavio razgovor s predsjednicom VMO Sigečica koja je objasnila da su neki građani tražili da ta ulica postane dvosmjerna što je ostalima stanovnicima neprihvatljivo zbog problema protoka i parkiranja. VMO Sigečica je dva puta raspravljalo o tome i oni ne prihvaćaju prijedlog Gradskog ured za prostorno uređenje, izgradnju Grada, graditeljstvo, komunalne poslove i promet. On smatra da treba podržati zaključak VMO Sigečica.

Mladen Perica napominje da je razgovarao s jednom i drugom stranom u vezi toga i naglašava da je VMO Sigečica jednoglasno dva puta odbilo prijedlog Gradskog ured za prostorno uređenje, izgradnju Grada, graditeljstvo, komunalne poslove i promet. 

Nakon provedenog glasovanja konstatira da je Vijeće je jednoglasno (14 "ZA") donijelo

ZAKLJUČAK
o davanju mišljenja o na projekt „spoj Zmajanska-Čiovska ulica“



1. Vijeće Gradske četvrti Trnje daje negativno mišljenje na projekt „Zmajanska-Čiovska ulica“.

2. Vijeće Gradske četvrti Trnje suglasno je sa zaključkom Vijeća Mjesnog odbora Sigečica koji je dan u prilogu ovog zaključka i njegov je sastavni dio.


3. Ovaj zaključak se upućuje Gradskom uredu za prostorno uređenje, izgradnju grada, graditeljstvo, komunalne poslove i promet, Ulica grada Vukovara 58b i Gradskom uredu za mjesnu samoupravu, Ulica grada Vukovara 56a.





Ad 4. 	Prijedlog zaključka o imenovanju javne površine k.č. 804 k.o. Trnje,

Predsjednik Mato Bartoluci daje uvodno obrazloženje i predlaže da se podrži prijedlog Saveza Roma u Republici Hrvatskoj "Kali Sara" da se dio javne zelene površine k.č. 804, k.o.Trnje imenuje u Park „5. studeni“. Naglasio je riječ „dio“.

Krešimir Končić postavlja pitanje tko je dao ovaj prijedlog jer je VGČ Trnje već jednom podržalo inicijativu VMO da se ta zelena površina nazove po Vjekoslavu Šuteju.

Rudolf Pristovnik: VGČ i VMO su dobili ovaj prijedlog od Saveza Roma u Republici Hrvatskoj "Kali Sara" na što se mi u zadanom roku nismo očitovali te su oni to poslali na Odbor za imenovanje naselja, ulica i trgova Gradske skupštine Grada Zagreba. Sad postoje dva prijedloga, ali prvo treba uvrstiti ime Vjekoslava Šuteja među popis imena zaslužnih građana Grada Zagreba. S obzirom da je to velika površina, tj. park; ideja je da se jedan dio zove 5. studeni, a drugi Vjekoslav Šutej.

Predsjednik Mato Bartolucci objašnjava da će se ostati dio površine koji će se nakon što se steknu uvjeti moći nazvati i po Vjekoslavu Šuteju. Navedena površina ima o 6 000 kvadrata.

Daje prijedlog na glasovanje.

Nakon provedenog glasovanja, konstatira da je sa 11 ZA i 3 suzdržana usvojen

ZAKLJUČAK 
o imenovanju dijela javne zelene površine k.č. 804 k.o.Trnje u Park „5. studeni“

l. Vijeće Gradske četvrti Trnje podržava prijedlog Saveza Roma u Republici Hrvatskoj "Kali Sara" da se dio javne zelene površine k.č. 804, k.o.Trnje imenuje u Park „5. studeni“. 

2. Ovaj zaključak biti će dostavljen Gradskoj skupštini Grada Zagreba, Odboru za
imenovanje naselja, ulica i trgova, Ulica sv. Ćirila i Metoda 5 i Gradskom uredu za
mjesnu samoupravu, Ulica grada Vukovara 56a.
                        
                                            
Ad 5. 	Prijedlog zaključka o kupnji nekretnine k.č. 61/4 k.o. Trnje

Predsjednik	daje uvodno obrazloženje te otvara raspravu.
Vijeće je jednoglasno usvojilo

Z A K LJ U Č A K
o kupnji nekretnine k.č.61/4 k.o. Trnje


	1.
	Vijeće Gradske četvrti Trnje nije zainteresirano za kupovinu nekretnine k.č.61/4 k.o.Trnje te nije ni predvidjelo sredstva za kupovinu iste.



	2.
	Ovaj će zaključak biti dostavljen Gradskom uredu za mjesnu samoupravu, Ulica grada Vukovara 56a.




Ad 6.	Prijedlog zaključka o davanju mišljenja o Prijedlogu nacrta prijedloga strategije demografskog razvoja Grada Zagreba za razdoblje 2019.-2031. i akcijskog plana provedbe mjera gradske demografske politike,

Predsjednik	daje uvodno obrazloženje te otvara raspravu.

Krešimir Končić smatra da je to birokratska i općenita studija i da ne govori o srži problema. Po njemu je osnovni problem rađanje manja djece,  ali drugi i veći problem je iseljavanje iz Hrvatske. Bit problema nije materijalno stanje već stanje ustava. On smatra da VGČ treba dati negativno mišljenje o studiji.

Nenad Predovan naglašava da se radi o akcijskom planu i provedbenim mjerama Grada Zagreba, a ne o nacionalnom planu. Zamjerke gospodina Končića su pitanje države, a ne Grada Zagreba kao jednog od gradova u Hrvatskoj koji čini ono što je u njegovoj moći da bi poboljšao demografiju. Nitko u Hrvatskoj više od ovoga nije napravio.

Iva Ivšić misli da je Strategija općenita, ali su spomenute sve ključne stvari koje utječu na demografiju. 

Pero Kovačević smatra da je ovo zadaća države, ali prihvaća ovu Strategiju jer je to ipak pokušaj koji nosi neki napredak.

Predsjednik Mato Bartoluci zaključio je raspravu i dao na glasovanje prijedlog zaključka.
Vijeće je većinom glasova (9 "ZA" i 2 „PROTIV“ i 3 "SUZDRŽAN") donijelo

Z A K LJ U Č A K
o davanju mišljenja o Nacrtu prijedloga strategije demografskog razvoja Grada Zagreba za razdoblje 2019.-2031. i akcijskog plana provedbe mjera gradske demografske politike


	1.
	Vijeće Gradske četvrti Trnje daje pozitivno mišljenje o Nacrtu prijedloga strategije demografskog razvoja Grada Zagreba za razdoblje 2019.-2031. i akcijskog plana provedbe mjera gradske demografske politike.



	2.
	Ovaj će zaključak biti dostavljen Uredu za demografiju, Vodnikova 14/II kat i Gradskom uredu za mjesnu samoupravu, Ulica grada Vukovara 56a.



Ad 7.	 Prijedlog zaključka o davanju mišljenja o Prijedlogu odluke o postupku dodjele površine javne namjene za postavljanje reklama i reklamnih panoa namijenjenih za komercijalno oglašavanje,

Predsjednik Mato Bartoluci daje uvodno obrazloženje te otvara raspravu.
Predsjednik Mato Bartoluci zaključio je raspravu i dao na glasovanje prijedlog zaključka.

Vijeće je jednoglasno donijelo

Z A K LJ U Č A K
o davanju mišljenja o Prijedlogu odluke o postupku dodjele površine javne namjene za postavljanje reklama i reklamnih panoa namijenjenih za komercijalno oglašavanje


	1.
	Vijeće Gradske četvrti Trnje daje pozitivno mišljenje o Prijedlogu odluke o postupku odjele površine javne namjene za postavljanje reklama i reklamnih panoa namijenjenih za komercijalno oglašavanje .


	2.
	Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove i Gradskom uredu za mjesnu samoupravu.




Ad 8.	Prijedlog zaključka o davanju mišljenja o Prijedlogu nacrta prijedloga odluke o visini turističke pristojbe za 2020,

Predsjednik Mato Bartoluci daje uvodno obrazloženje te otvara raspravu.
Predsjednik Mato Bartoluci zaključio je raspravu i dao na glasovanje prijedlog zaključka.
Vijeće je većinom glasova (13 "ZA" i 1 "PROTIV") donijelo

Z A K LJ U Č A K
o davanju mišljenja o Prijedlogu nacrta prijedloga odluke o visini turističke pristojbe za 2020.

	1.
	Vijeće Gradske četvrti Trnje daje pozitivno mišljenje o Prijedlogu nacrta prijedloga odluke o visini turističke pristojbe za 2020.


	2.
	Ovaj će zaključak biti dostavljen Gradskom uredu za gospodarstvo, energetiku i zaštitu okoliša i Gradskom uredu za mjesnu samoupravu.





Ad 9.	Prijedlog zaključka o davanju mišljenja o Prijedlogu nacrta prijedloga odluke o izmjenama i dopunama Odluke o donošenju UPU Petrine-Županići,

Predsjednik Mato Bartoluci daje uvodno obrazloženje te otvara raspravu.
Predsjednik Mato Bartoluci zaključio je raspravu i dao na glasovanje prijedlog zaključka.
Vijeće je jednoglasno donijelo

Z A K LJ U Č A K
o davanju mišljenja o Prijedlogu nacrta prijedloga odluke o izmjenama i dopunama Odluke o donošenju UPU Petrine - Županići


	1.
	Vijeće Gradske četvrti Trnje prima na znanje Prijedlog nacrta prijedloga odluke o izmjenama i dopunama Odluke o donošenju UPU Petrine – Županići


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektor za prostorno i urbanističko planiranje, Republike Austrije 18 i Gradskom uredu za mjesnu samoupravu.





Ad 10.	 Prijedlog zaključka o davanju mišljenja o Prijedlogu odluke o donošenju UPU groblje Jakuševec,

Predsjednik Mato Bartoluci daje uvodno obrazloženje te otvara raspravu.

Krešimir Končić kaže da je razgovarao sa lokalnim župnikom i da su oni zadovoljni ovim rješenjem i da im to puno znači. 

Predsjednik Mato Bartoluci zaključio je raspravu i dao na glasovanje prijedlog zaključka.
Vijeće je većinom glasova (10 "ZA" i 4 "SUZDRŽAN") donijelo

Z A K LJ U Č A K
o davanju mišljenja o Konačnom prijedlogu odluke o donošenju Urbanističkog plana uređenja Groblje Jakuševec



	1.
	Vijeće Gradske četvrti Trnje daje pozitivno mišljenje o Konačnom prijedlogu Odlukeo donošenju Urbanističkog plana uređenja Groblje Jakuševec.


	2.
	Ovaj će zaključak biti dostavljen Gradskom uredu za strategijsko planiranje i razvoj Grada, Sektor za prostorno i urbanističko planiranje, Republike Austrije 18 i Gradskom uredu za mjesnu samoupravu.




Ad 11.	 Prijedlog zaključka o davanju mišljenja o Prijedlogu zaključka o prihvaćanju sklapanja Povelje o suradnji na projektu "Nikola Tesla Network-Mreža Nikola Tesla" i pristupanju Grada Zagreba udruzi "Nikola Tesla Network-Mreža Nikola Tesla",

Predsjednik Mato Bartoluci daje uvodno obrazloženje te otvara raspravu o prihvaćanju sklapanja Povelje o suradnji na projektu „Nikola Tesla Network-Mreža Nikola Tesla“ i pristupanju Grada Zagreba udruzi „Nikola Tesla Network-Mreža Nikola Tesla“.

Predsjednik Mato Bartoluci zaključio je raspravu i dao na glasovanje prijedlog zaključka.

Vijeće je jednoglasno donijelo


Z A K LJ U Č A K
o davanju mišljenja o Prijedlogu zaključka o prihvaćanju sklapanja Povelje o suradnji na projektu „Nikola Tesla Network-Mreža Nikola Tesla“ i pristupanju Grada Zagreba udruzi „Nikola Tesla Network-Mreža Nikola Tesla“


	1.
	Vijeće Gradske četvrti Trnje daje  pozitivno mišljenje o Prijedlogu zaključka o prihvaćanju sklapanja Povelje o suradnji na projektu „Nikola Tesla Network-Mreža Nikola Tesla“ i pristupanju Grada Zagreba udruzi „Nikola Tesla Network-Mreža Nikola Tesla“.



	2.
	Ovaj će zaključak biti upućen Stručnoj službi gradonačelnika.

	12. 
	Pitanja i prijedlozi.






Pero Kovačević kaže da je u pisanom obliku dao pitanje i prijedlog Gradskom uredu za prostorno uređenje, izgradnju Grada, graditeljstvo, komunalne poslove i promet za javnu rasvjetu na Kninskom trgu, park Kalimero i Gradskom uredu za mjesnu samoupravu za deložaciju bespravnog korisnika iz objekta bivše streljane na Kninskom trgu.

Krešimir Končić postavlja pitanja prošle sjednice VMO Cvjetno naselje koja nije održana već je odgođena.

Predsjednik Mato Bartoluci obrazlaže da je bio pozvan na tu sjednicu od dvojice članova VMO i da je na samoj sjednici došlo do neusvajanje dnevnog reda i da je nakon rasprave zaključeno da se iduća sjednica odgodi za tjedan dana. 

Predsjednik Mato Bartoluci informira članove VGČ da je sazvan sastanak za 02. rujna 2019. s predsjednikom Gradske skupštine Dragom Prgometom na Savici na temu lokacije izgradnje crkve na Savici i poziva zainteresirane vijećnike da mu se pridruže.

Pero Kovačević postavlja pitanje oko Javne rasprave vezane za GUP. Prema informacijama iz Gradski ured za strategijsko planiranje i razvoj Grada tvrde da su odgovorili VGČ na sve primjedbe na upite iz Javne rasprave 2017. godine, a što vijećnici VGČ Trnje nikad nisu dobili.

Predsjednik Mato Bartoluci je rekao da će provjeriti tu tvrdnju.

Predsjednik Mato Bartoluci, nakon kratkih konzultacija s članovima Vijeća, konstatira da će se 33. sjednica Vijeća Gradske četvrt održati u što kraćem roku.

Predsjednik Mato Bartoluci zaključuje sjednicu.
Sjednica je završila s radom u 19,50 sati.

KLASA: 026-02/19-001/325
URBROJ: 251-06-11-17-19-4
Zagreb, 27. kolovoza 2019.


ZAPISNIK IZRADIO:                                                                     
Vladimir Novotny, univ. spec. pr., v.r.
                                                                                                

PREDSJEDNIK
Vijeća Gradske četvrti Trnje

